Държавен вестник, бр. 2, 2011 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  2
Чл. 122. Директорите на културните инсти­
тути, които прилагат разпоредбите на § 56 от 
преходните и заключителните разпоредби на 
Закона за държавния бюджет на Република 
България за 2011 г.:
1. извършват компенсирани промени по 
плана за приходите и разходите по бюджетите 
си в съответствие с правила за прилагане на 
делегирани бюджети в системата на сценич­
ните изкуства, одобрени от министъра на 
културата;
2. изготвят тримесечно информация за из­
пълнението на бюджета на културния институт 
и осигуряват обществен достъп до нея чрез 
публикуването є на интернет страницата на 
културния институт или по друг обществено 
достъпен начин.
Чл. 123. (1) Неусвоените целеви субсидии за 
екологичните обекти по приложение № 7 към 
чл. 12, ал. 1 от Закона за държавния бюджет 
на Република България за 2010 г., които с акт 
на Министерския съвет не са пренасочени за 
други екологични обекти по реда на чл. 12, 
ал. 5 от същия закон, се разходват за същата 
цел до края на 2011 г. за сметка на преход­
ните остатъци.
(2) Разпоредбата на ал. 1 се прилага за 
екологични обекти, които са в процес на из­
пълнение през 2010 г. по сключени договори.
Чл. 124. (1) До 10-о число на всеки месец 
Държавен фонд „Земеделие“ предоставя под­
робна писмена информация на Министерство­
то на финансите за извършените плащания 
от заложените средства в план-сметката на 
Държавен фонд „Земеделие“ за 2011 г. за 
финансиране на разходите за данък върху 
добавената стойност (ДДС) на общините по 
одобрени за подпомагане проекти по Програ­
мата за развитие на селските райони (ПРСР) за 
периода 2007 – 2013 г. през предходния месец.
(2) Възстановяване на направените разходи 
за ДДС от получателите се извършва при меж­
динното/междинните и/или окончателното 
плащане/окончателните плащания на разхо­
дите по изпълнението на съответния проект.
(3) В случаите, когато Държавен фонд „Зе­
меделие“ сключва договор с ползвателите на 
финансовата помощ по ал. 1, максималният 
размер на целевата субсидия за възстановяване 
на ДДС се определя в договора.
(4) При недостиг на финансов ресурс за 
възстановяване разходите за ДДС на общините 
по одобрени за подпомагане проекти по ПРСР 
за периода 2007 – 2013 г. недостигът може да 
бъде осигурен за сметка на годишните разчети 
за разходите за национално финансиране на 
Държавен фонд „Земеделие“ за 2011 г.
Чл. 125. От средствата, предвидени за 
краткосрочни командировки в чужбина за 
2011 г., приоритетно се предоставят средства 
за пътни разходи за участие на делегати на 
Република България в заседания на работни­
те формати на Съвета на Европейския съюз, 
попадащи в обхвата на Решение 31/2008 на 
Генералния секретар на Съвета и отчитащи се 
съгласно разпоредбите на § 43 от преходните 
и заключителните разпоредби на Закона за 
държавния бюджет на Република България 
за 2011 г. и раздел VI от Наредбата за слу­
жебните командировки и специализации в 
чужбина, приета с Постановление № 115 на 
Министерския съвет от 2004 г. (обн., ДВ, 
бр. 50 от 2004 г.; изм. и доп., бр. 80 и 86 от 
2004 г., бр. 36 и 96 от 2005 г., бр. 2 от 2006 г., 
бр. 23 и 98 от 2007 г., бр. 64 от 2008 г., бр. 10 
от 2009 г. и бр. 73 от 2010 г.).
Чл. 126. (1) Средствата, изразходвани за 
пътни разходи за участие на делегати на 
Българската народна банка в заседания на 
работните формати на Съвета на Европейския 
съюз, които попадат в обхвата на Решение 
31/2008 на Генералния секретар на Съвета/
Върховния представител за Общата външна 
политика и политика на сигурност относно 
възстановяване на пътни разходи за делегати 
на членовете на Съвета, се възстановяват в 
двумесечен срок на Българската народна банка 
от централния бюджет след извършване на 
проверка от Генералния секретариат на Съвета 
на декларираните от Република България и 
подлежащи на възстановяване пътни разходи 
за съответната бюджетна година.
(2) Превеждането на средствата по ал. 1 
се отразява в увеличение на разходите на 
централния бюджет.
Чл. 127. (1) При внос на стоки и услуги в 
изпълнение на междуправителствени кредитни 
и клирингови спогодби и протоколи, от които 
произтичат разплащания с бюджета, минис­
търът на финансите одобрява на фирмите 
вносителки коефициент за преизчисляване 
на преводните и клиринговите рубли в лево­
ве в размер не по-малък от 0,45 лв. за една 
преводна или клирингова рубла.
(2) За митнически оценки на природния 
газ, доставен в погашение на задълженията 
на Русия и Украйна по Споразумението за 
сътрудничество в усвояването на Ямбургското 
газово находище и строителството на газопро­
вода Ямбург – Западна граница на СССР, през 
2011 г. се прилага коефициент 0,45 лв. за една 
преводна рубла – условна разчетна единица 
по споразумението и протоколите към него.
Чл. 128. (1) Средствата с произход от ос­
татъчните салда от клирингови и бартерни 
междуправителствени споразумения могат да 
се ползват за капиталови разходи по реда на 
Закона за устройството на държавния бюджет.
(2) Остатъчните салда от конвертируемите 
валутни наличности към 31 декември 2010 г. в 
задграничните представителства на Република 
България могат да се ползват за сметка на 
утвърдената субсидия по бюджета на Минис­
терството на външните работи за 2011 г., а 
в Центъра на промишлеността на Република 
България в Москва, Руската федерация – за 
сметка на утвърдената субсидия по бюджета 
на Министерството на икономиката, енерге­
тиката и туризма за 2011 г.